section_heading: Poslije rata
paragraph_text: Godine 1919. Franke se vratio u Njemačku u kojoj mu je 10. travnja 1920. odlukom predsjednika Friedricha Eberta dodijeljen počasni čin general bojnikaVictor Franke, Deutsche-digitale-bibliothek.de, pristupljeno 19. svibnja 2022.. Godine 1921. sklapa brak sa Mariom Diekmann sa kojom od 1927. do 1930. živi u Gross-Schwassu blizu Rostocka. Franke je bolovao od kroničnih tropskih bolesti, te se 1930. zbog zdravstvenih problema koje je imao preselio sa suprugom u Brazil, u Sao Paulo, gdje je vodio tvornicu mineralne vode. Kasnije se preselio u Joinville, ali je 1936. zbog sve lošijeg zdravstvenog stanja vratio u Njemačku kako bi primio pomoć u Institutu za tropske bolesti Bernhard Nocht u Hamburgu. Međutim, liječenje nije uspjelo, te je preminuo 7. rujna 1936. u 71. godini života u Hamburgu.thumb|mini|lijevo|Frankeov toranj u Omaruruu